Jaamacad Camuud oo ah tii ugu horaysay ee laga aas-aaso dalka Jamhuuriyada Somaliland iyo Soomaliya intii ka dambaysay burburkii dawladii Milatariga ahayd ee Maxamed Siyaad Barre, oo la aas-aasay sanadkii 1998 taasi oo fikradeeda iyo hirgalinteedaba ay iska lahaayeen Aqoonyahanka iyo Bulshada reer Awdal. Iyada oo dad badan oo gayiga Soomaalidu degto ku nooli ay riyo u haysteen in bilaa dawlad Jaamacad la hir galin karo amaba la aas-aasi karo, una arkayeen mala’awaal ama dhalanteed aan marnaba suurogali Karin.